Instituții de stat dotate cu mobilier second-hand. Soluția găsită de un județ din România, după ce Guvernul a blocat achizițiile
Soluție inedită găsită de autoritățile din Gorj, după ce Guvernul a blocat achizițiile în instituțiile de stat. Pentru că școlile din Târgu Jiu primesc mobilier nou, cel vechi va fi donat. Până acum s-au arătat interesate Jandarmeria și Agenția de plăți și Intervenții pentru Agricultură.